**OBRAZLOŽENJE OPĆEG DIJELA PRVIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2018. GODINU**

**PRAVNI OSNOV**

Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

Prvim Izmjenama i dopunama Proračuna u iznos od 12.300.000,00 kn u Proračun se uključuju projekti koji su odobreni potpisanim ugovorima za dodjelu bespovratnih sredstava, te se uravnotežuje Proračun smanjenjem rashoda koji se neće realizirati do kraja godine.

**PRIHODI PRORAČUNA**

Prihodi poslovanja povećani su za 78.000,00 kuna ili 0,7%. U skupini prihoda poslovanja veće povećanje iskazano je na prihodima od poreza na promet nekretnina (konto skupine 613) jer je sadašnje izvršenje iznosilo 191.704,31 kn, te je porez na promet nekretnina povećan za 143.779,31 kn, budući da se očekuje sličan priljev i preostalih mjeseci. Porezi na robu i usluge (konto skupine 614) smanjeni su za 20.000,00 kn, a smanjenje se odnosi na porez na potrošnju koji ima petomjesečnu realizaciju samo 28.000,00 kuna. Također je i porez na tvrtku smanjen za 10.000,00 kuna jer je prošle godine ukinut pa se očekuje nešto priljeva eventualno ovršenih sredstava. Također su povećani prihodi na kontu skupine 633 – Pomoći proračunu iz drugih proračuna u iznosu **524.678,31** kn ili 54,4%. Povećanje se odnosi na doznaku sredstava tekućih pomoći iz državnog proračuna konkretno na iznos od 450.000,00 kn što je predviđen za prijavu na natječaj Ministarstva graditeljstva i prostornog uređenja za sufinanciranje projekta JLS za poticanje razvoja komunalnog gospodarstva konkretno za kupnju komunalne opreme i sufinanciranje Izmjena i dopuna prostornog plana u iznosu 50.000,00 kn. Kapitalne pomoći iz županijskog proračuna povećane su za 174.678,31 kn jer se očekuje pomoć Županije pri završetku planiranih kapitalnih projekata. Pomoć Ministarstva kulture smanjena je za 100.000,00 kuna jer do kraja godine neće biti realiziranih projekta po pitanju spomenika kulture. Tekuće pomoći iz državnog proračuna konkretno Ministarstvo regionalnog razvoja i fondova EU financirat će 150.000,00 kn vodovoda na trasi Hrsovo, pa su te pomoći smanjene za 50.000,00 kuna. Povećanje se bilježi na kontu skupine 634 Pomoći od izvanproračunskih korisnika u iznosu **689.000,00** kn. Budući da se ove godine očekuje primanje 4 djelatnika na javne radove, te su tekuće pomoći od izvanproračunskih korisnika – Hrvatskog zavoda za zapošljavanje povećane za 89.000,00 kuna. Povećane su tekuće pomoći Fonda za zaštitu okoliša i energetsku učinkovitost za 600.000,00 kuna zbog prijave projekta energetske obnove zgrade općine. Smanjen je prihod na kontu skupine 638 Pomoći iz državnog proračuna temeljem prijenosa EU sredstava smanjeni su za 1.248.129,00 kn jer projekti neće moći biti realizirani do kraja godine, a sredstva se odnose na vrtić i sanaciju smetlišta Trema-Gmanje čija se realizacija očekuje tek 2019. godine. Prihodi na kontu skupine 641 – Prihodi od financijske imovine smanjeni su za 10.000,00 kn, a smanjenje se odnosi na smanjenje Prihoda iz dobiti trgovačkih društava u javnom sektoru, u našem slučaju Komunalnog poduzeća Križevci jer se ne očekuje znatnija isplata dobiti. Na kontu skupine 642 Prihodi od nefinancijske imovine povećani su za 2,3% ili **10.149,00** kn, a povećanje se odnosi na dugovanje Freya d.o.o. Frizerski salon u Cirkveni gdje bilježimo povećanje od 15.000,00 kuna te smanjenje od 4.851,00 kuna za najamninu Senković za nekretninu koja nije više u našem vlasništvu. Smanjenje bilježi i prihod 651 Upravne i administrativne pristojbe, a smanjenje od 6.000,00 kn odnosi se na prihod od prodaje državnih biljega i 12.800,00 kn na smanjenje prihoda od pokretnih trgovina na području općine. Povećanje skupine 652 Prihodi po posebnim propisima od **22.912,38** kn je zbog povećanja vodnog doprinosa za 5.000,00 kuna, smanjenja doprinosa za šume od 30.087,62 kn jer se očekuje slabiji priljev do kraja godine, zatim povećanje naknade za uređenje voda koja je ove godine uvedena, a nama pripada samo 10% pa je sada planirano 30.000,00 kuna, također je planirano 18.000,00 kuna za materijalne troškove (troškovi programa za uvođenje naknade za uređenje voda i troškovi održavanja) koje nam vraćaju Hrvatske vode. Na kontu skupine 663 Donacije od pravnih i fizičkih osoba izvan općeg proračuna smanjen je iznos za 24.020,00 kn jer se ne očekuju donacije. 711 Poljoprivredno zemljište-prodaja bilježi smanjenje od 78.370,00 kn budući da su neki ugovori otplaćeni u cijelosti.

**RASHODI PRORAČUNA**

Plan rashoda poslovanja iskazan je sa povećanjem od 1.112.134,27 kn ili 15,1%, a rashodi za nabavu nefinancijske imovine smanjeni su za 1.112.134,27 kn ili 22.6% jer je došlo do rasporeda sredstava između pojedinih konta. Budući da su rashodi sadržani preglednije u posebnom dijelu proračuna prema programima i aktivnostima slijedi objašnjenje istog, pa stoga nema potrebe objašnjavati rashode po ekonomskoj klasifikaciji jer su sve klasifikacije sadržane u posebnom dijelu.

**OBRAZLOŽENJE POSEBNOG DIJELA PRVIH IZMJENA I DOPUNA PRORAČUNA OPĆINE SVETI IVAN ŽABNO ZA 2018. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

**RAZDJEL 001 OPĆINSKO VIJEĆE**  povećan je za 110.000,00 kn.

**Program 1000 Financiranje redovne djelatnosti**

Aktivnost A10001 Materijalni rashodi smanjeni su za 10.000,00 kuna.

Smanjeni su rashodi na kontu skupine 329 za 10.000,00 kn, a smanjenje se odnosi na smanjenje naknade članovima predstavničkih i izvršnih tijela za održavanje sjednica Vijeća.

Aktivnost A100005 Materijalni rashodi i rashodi za usluge bilježi povećanje od 70.000,00 kn, a povećanje se odnosi na povećanje geodetsko katastarskih usluga.

Kapitalni projekt K100001 Izmjene i dopune prostornog plana povećan je za 50.000,00 kuna jer se očekuju Izmjene i dopune prostornog plana.

**RAZDJEL 002 JEDINSTVENI UPRAVNI ODJEL**

**PROGRAM 1000 MATERIJALNI RASHODI I RASHODI ZA USLUGE**

Aktivnost A100005 Materijalni rashodi i rashodi za usluge povećani su za 5.000,00 kn, a odnosi se na Ostale usluge promidžbe i informiranja konkretno za usluge oglašavanja i promidžbe tijekom godine.

**PROGRAM 1000 FINANCIRANJE REDOVNE DJELATNOSTI**

Aktivnost A100004 Rashodi za zaposlene

Na kontu skupine 311 Plaće (bruto) povećan je iznos za 82.000,00 kuna, a povećanje se odnosi na djelatnike koje trebamo primiti na javne radove u ovoj godini.

Na kontu skupine 312 Ostali rashodi za zaposlene povećani su rashodi za 6.500,00 kuna.

Na kontu skupine 313 Doprinosi na plaće povećani su za 7.000,00 kuna također zbog javnih radova.

Aktivnost A100005 Materijalni rashodi i rashodi za usluge povećana je za 90.000,00 kn. Na (kontu skupine 322) rashodi za materijal i energiju iskazano je smanjenje za 3.000,00 kn, povećanje se odnosi na Literaturu (publikacije i časopise) koja je povećana za 7.000,00 kn, također se odnosi i na sitni inventar koji je smanjen za 10.000,00 kuna.

(Konto skupine 323) Rashodi za usluge povećani su za 33.000,00 kn, a odnosi se na čišćenje snijega u 1 i 2 mjesecu zbog obilnijih padalina, zatim iznos povećanja 60.000,00 kn na naknadu 1% Ministarstvu financija za usluge vođenja i raspoređivanja poreza na dohodak – fiskalnog izravnanja po novom Zakonu o financiranju jedinica lokalne i područne (regionalne) samouprave.

Aktivnost A100006 Izrada strateškog razvojnog programa općine

Konto skupine 323 Rashodi za usluge povećani su za 1.849,56 kuna, a povećanje se odnosi na izradu Strateškog razvojnog programa.

Aktivnost A100008 Opremanje Jedinstvenog upravnog odjela povećana je za 2.078,75 kn.

Konto skupine 426 bilježi povećanje koje se odnosi na nematerijalnu proizvedenu imovinu konkretno na program kupljen za uvođenje naknade za uređenje voda. .

**PROGRAM 1001 IZGRADNJA CESTA**

Aktivnost A10002 Putna i kanalska mreža bilježi smanjenje od 40.000,00 kn.

Aktivnost A100003 Tekuće održavanje mostova bilježi smanjenje od 6.370,00 kn na kontu skupine 323 jer se neće do kraja godine stići realizirati planirano zbog radova na vodovodu.

Aktivnost A100004 Modernizacija lokalnih cesta bilježi povećanje od 100.000,00 kuna, a odnosi se na rashode za usluge nasipavanja podloge za lokalnu cestu Kuštani-Cirkvena.

Aktivnost A1000006 Održavanje nerazvrstanih cesta povećana je za 100.000,00 kuna jer je petomjesečna realizacija iznosila 271.662,39 kuna, a do kraja godine se očekuje još radova odnosno održavanja nerazvrstanih cesta.

**PROGRAM 10002 IZGRADNJA KOMUNALNE INFRASTRUKTURE**

Kapitalni projekt K100001 kanalizacija rashod je smanjen za 333,950,00 kn jer su završeni radovi u Ulici A.G. Matoša i Voćarskoj, te se ne planira trošiti po pitanju kanalizacije.

Kapitalni projekt K100002 Projektna dokumentacija smanjen je za 66.558,31 kunu, a odnosi se na projektnu dokumentaciju za ceste, domove...nogometno igralište…..

Kapitalni projekt K100005 Sanacija odlagališta otpada – Trema-Gmanje konkretno projektna dokumentacija za odlagalište otpada smanjena je za 139.750,00 kuna jer se do kraja godine treba realizirati 110.250,00 kuna.

Kapitalni projekt K100010 Sanacija deponije Trema-Gmanje smanjen je za 664.408,31 kuna

jer se početak radova predviđa u 2019. godini.

**PROGRAM 1003 ODRŽAVANJE KOMUNALNE INFRASTRUKTURE**

Aktivnost 100001 Održavanje javne rasvjete bilježi povećanje rashoda za 15.220,69kn.

S tim da (konto skupine 323) Rashodi za usluge bilježi smanjenje za 4.779,31 kn jer neće se plaćati nadzor za postavljanje javne rasvjete, također konto skupine 322 bilježi povećanje od 20.000,00 kuna, a odnosi se na povećanje troškova održavanja javne rasvjete jer je petomjesečno izvršenje iznosilo 45.568,25 kuna.

**PROGRAM 1004 ODRŽAVANJE GRAĐEVINSKIH OBJEKATA**

Aktivnost A100001 Tekuće održavanje građevinskih objekata povećana je za 370.000,00 kn,

zbog prijave na natječaj za energetsku obnovu zgrade moramo u proračunu osigurati navedeni iznos financiranja.

**PROGRAM 1001 PROGRAM PREDŠKOLSKOG ODGOJA**

Kapitalni projekt K100003 Izgradnja dječjeg vrtićasmanjena je za513.496,40 kn jer nam je ove godine odbijeno sufinanciranje, međutim ide ponovna prijava na sljedeći natječaj tako da realizacije ove godine najvjerojatnije neće biti.

**PROGRAM 1002 SUFINANCIRANJE ŠPORTA, KULTURE I RELIGIJE**

Aktivnost A100011 Radio Križevci smanjena je za 8.000,00 kuna jer se neće sufinancirati usluge Radija Križevci.

Aktivnost A100017 Sredstva za sport povećana su za 4.000,00 kuna po prijavama na natječaj.

**PROGRAM 1003 SUFINANCIRANJE UDRUGA**

Aktivnost A100004 Sufinanciranje projekta i programa udruga-kultura smanjena je za 5.300,00 kn jer se neke udruge nisu prijavile na natječaj ( konto skupine 381).

**PROGRAM 1001 PROGRAM HUMANITARNIH UDRUGA**

Aktivnost A100001 Ostale humanitarne aktivnosti smanjena je za 2.000,00 kuna jer je zakonska obveza donacija Crvenom križu ispunjena sa 23.000,00 kuna.

**PROGRAM 1000 POTICANJE POLJOPRIVREDNIH GOSPODARSTAVA I POLJOPRIVREDE**

Aktivnost A100002 Pomoć za ublažavanje posljedica od elementarnih nepogoda povećana je za 535.704,02 kn za elementarne nepogode isplaćene ove godine za 2017. godinu jer je novac od države stigao 29.12. 2017., te se zbog većeg broja korisnika isplata nije mogla izvršiti drugi dan.(konto rashoda 383), također bilježi smanjene iz izvora Donacije od pravnih i fizičkih osoba za 24.020,00 kn jer se ne očekuju pomoći pravnih i fizičkih osoba.

**PROGRAM 1000 ZAŠTITA OD POŽARA I SPAŠAVANJE**

Aktivnost A100002 Civilna zaštita povećana je za 2.000,00 kuna.

**PROGRAM 1000 DRUŠTVENI DOMOVI**

Aktivnost A100001 Adaptacija društvenih domova povećana je za 40.000,00 kuna jer je petomjesečno izvršenje iznosilo već 180.169,78 kuna jer se uređuje veći broj domova u općini.

**PROGRAM 1012 NABAVA OPREME**

Aktivnost A101202 Komunalna oprema za održavanje javnih površina povećana je za 220.000,00 kuna jer moramo oko 300.000,00 kuna osigurati u proračunu zbog prijave na natječaj za sufinaciranje komunalne opreme od strane Ministarstva graditeljstva i prostornog uređenja.